на проверка само някои продукти от даден код по КН, кодът по КН се отбелязва с „ex“.
 (2)Вземането на проби и анализите се извършват в съответствие с процедурите за вземане на проби и аналитичните референтни методи, посочени в точка 1, буква б) от приложение III към настоящия регламент.
 (3)Остатъчни вещества поне от пестицидите, изброени в програмата за контрол, приета в съответствие с член 29, параграф 2 от Регламент (ЕО) No 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (ОВ L 70, 16.3.2005 г., стр. 1), които могат да бъдат анализирани посредством методи за многокомпонентен анализ на базата на GC-MS и LC-MS (пестицидите да се подлагат на мониторинг само във/върху продукти от растителен произход).
 (4)Остатъчни вещества от ацефат.
 (5)
 Аналитичният доклад, посочен в член 10, параграф 3 от настоящия регламент, се издава от лаборатория, акредитирана в съответствие с EN ISO/IEC 17025 за анализа на PCP в храни и фуражи.
 В аналитичния доклад се посочват:
 1)резултатите от вземането на проби и анализа за наличие на PCP, извършени от компетентните органи на държавата на произход или на държавата, от която е изпратена пратката, ако тя е различна от държавата на произход;
 2)неопределеността на измерването на аналитичния резултат;
 3)границата на откриване (ГО) на метода за анализ; както и
 4)границата на количествено определяне (ГКО) на метода за анализ.
 Екстракцията преди анализа се извършва с подкиселен разтворител. Анализът се извършва съгласно изменената версия на метода QuEChERS, описан на уебсайта на референтните лаборатории на Европейския съюз за остатъчни пестициди, или съгласно друг също толкова надежден метод.
 (6)Вземането на проби и анализите се извършват в съответствие с процедурите за вземане на проби и аналитичните референтни методи, посочени в точка 1, буква а) от приложение III към настоящия регламент.
 (7)
 Описанието на стоките отговаря на това от колоната „Описание на стоката“ на КН в приложение I към Регламент (ЕИО) No 2658/87. За допълнително обяснение на точния обхват на Общата митническа тарифа, моля, направете справка с последното изменение на посоченото приложение.
 (8)
 Остатъчни вещества от дитиокарбамати (дитиокарбамати, изразени като CS2, включително манеб, манкозеб, метирам, пропинеб, тирам и цирам) и метрафенон.
 (9)
 Остатъчни вещества от дитиокарбамати (дитиокарбамати, изразени като CS2, включително манеб, манкозеб, метирам, пропинеб, тирам и цирам), фентоат и хиналфос.
 ПРИЛОЖЕНИЕ III
 (1)Процедури на вземане на проби и референтни аналитични методи, посочени в член 3, буква д)
 1.Процедури на вземане на проби и референтни аналитични методи за контрол на наличието на Salmonella в храните
 а)В случаите, когато приложения I и II към настоящия регламент предвиждат прилагането на процедурите на вземане на проби и използването на референтните аналитични методи, посочени в точка 1, буква а) от приложение III към настоящия регламент, се прилагат следните правила:
 Аналитичен референтен метод (1)
 Тегло на пратката
 Брой взети отделни проби (n)
 Процедури за вземане на проби
 Аналитичен резултат, който се изисква за всяка отделна проба от една и съща пратка
 EN ISO 6579-1
